इलाहाबाद। यूपी बोर्ड ने 0% रिजल्ट देने वाले स्कूलों की सूची जारी कर दी है। उत्तर प्रदेश के 150 ऐसे स्कूल रहे, जहां पढ़ने वाले एक भी छात्र पास नहीं हो सके। यानी 150 स्कूल के सभी स्टूडेंट्स फेल हो गए हैं। इनमें सिर्फ प्राइवेट ही नहीं सरकारी स्कूल भी शामिल हैं। बोर्ड द्वारा दी गई जानकारी के अनुसार, अब ऐसे विद्यालयों के खिलाफ कार्रवाई की जायेगी। बोर्ड के अलावा संबंधित कालेज के जिला विद्यालय निरीक्षक उन्हें प्रतिकूल प्रविष्टि जारी करेंगे और विद्यालय के खराब प्रदर्शन पर जवाब मांगेंगे । इनके जवाब के बाद बोर्ड कार्रवाई करेगा। बोर्ड द्वारा इस खराब प्रदर्शन पर स्पष्ट कर दिया गया है कि शून्य परिणाम देने वाले विद्यालयों मे यह तो साफ है कि यहां पढ़ाई को गंभीरता से नहीं लिया जा रहा है, ऐसे में इन पर कार्रवाई करना आवश्यक है।